Токата

История 



Токата на початку нє мала одредзену форму, лєм означовала инструменталну композицию хтора настала самостойно, нєовисно од вокалних образцох и моделох. Kovačević, Krešimir, ур. (1977). „Tokata”. MUZIČKA enciklopedija. 3, Or-Ž (2 изд.). стр. 583. По своїм импровизацийним характеру зродна є зоз прелудиюмом и фантазию, без огляду же у найвчаснєйших прикладох виполнює и велї окремни особлїви характеристики. Чежиско єй було виртуозносц и максималне хаснованє шицких технїчних можлївосцох инструмента. 

Концом XVI вику термин токата хаснує ше у Италиї и за кратши орґульски уводи до богослуженя. Италиянска орґульска токата доживює свой верх у дїлох Дїролама Фрескобалдия. Вон гомофони часци и виривки токати повязує зоз брилянтнима пасажами, а формалну заокруженосц посцигує зоз єдинством музичних мотивох. 

У италиянскей литератури за чембало того часу (А. и Д. Скарлати, Ф. Дуранте) токата иснує як закончуюци став музичней форми свити лєбо як самостойна композиция. Вецейчасцову форму токати превжали и музичаре у других державох.Токату поготов  усoвершел у барокней епохи у своїм опусу Йоган Себастиян Бах.

Бахово токати, найпознатши медзи прикладами у музичней литератури. Бахова Токата и фуґа у d-molu, BWV 565, нєшка єдно зоз найпопуларнєйших дїлох за орґулї, без огляду же дзепоєдни авторитети кладу под знак питаня и оспорюю його авторство. Roberge, Marc-André (25 September 2012)Titles of Works Grouped by Categories Sorabji Resource Site. Retrieved 25 November 2012. Його токати за оргулї импровизацийни композициї и часто их провадзи нєзависни став фуґи. У таких случайох, токата ше хаснує место звичайного стабилного прелудиюма.

Бахово токати за чембало BWV 910-916 то вецейчасцово дїла хтори уключую фуґалне писанє, реторични прикраски, рецитативи и стави подобни арийом як часц своєй структури."BWV 565: a toccata in D minor for organ by J. S. Bach?", Early Music, vol. 9, July, 1981, pp. 330–337.

 После барока 
После барокней епохи, композиторе токати  менєй компоную. Медзитим, постоя даскельо значни приклади зоз периода романтизма; Роберт Шуман и Франц Лист, Шарл-Валентин Алкан и други.

Од вчасного 20. вику, композиторе заш лєм компоную токати алє преважно за соло клавир зоз традицийним значним виртуозитетом виводзача, док ше даєдни опредзелєли за компонованє токати у Баховей форми зоз вецей ставами. 

Композиторе 20. и 21. вику хтори компоновали токати то русийски композиторе Серґей Прокофєв и Арам Хачатуриян, французки Морис Равел, Жил Масне, Клод Дебиси и велї други: Кайгоср  Шапурджи, Жорж Енеску, Мойзес Молеиро, Ерик Сати, британски Питер Сиборн, Бенямин Бритн и други.

Нотни и звучни приклад токати Андреа Ґабриелия, инструемнт орґулї:
 Андрео Ґабриели, Инципит Интонация''.

 Инципит (зоз латинского incipere: „почац“), значи перши слова шпиваного музичного дїла лєбо литературного текста (у тим другом случају, поняце инципита преширює ше на перши пасуси)

 Вонкашня вяза 

 Round about A Toccata of Galuppi's jstor.org
 Robert Browning, "A Toccata of Galuppi's" published 1855 e-text

 Референци 

Катеґория:Музика
Катеґория:Музични форми
Катеґория:Музични термини